text: құмды ойыл өзені алабындағы өзен. ақтөбе облысы алға мен ойыл аудандары арқылы ағады. ұзындығы 57 км, су жиналатын алқабы 871 км2. құмды өзені ақшат тауының шығысындағы қыраттықтағы бұлақтардан басталып, сарытоғай ауылы тұсында ойыл өзеніне құяды. арнасы тар, жағасы тік жарлы. жер асты суымен және жауын-шашынмен қоректенеді. жаздың аптап ыстықтың кесірінен иірімдерге бөлініп қалады. суына мал мен бақша суарылады, алабы жайылым мен шабындық.